পাভেল আক্সেলরদ
পাভেল বোরিসভিচ আক্সেলরদ (রুশ: Па́вел Бори́сович Аксельро́д ইংরেজি: Pavel Borisovich Axelrod; ২৫ আগস্ট, ১৮৫০ - ১৬ এপ্রিল, ১৯২৮) ছিলেন একজন রুশ মেনশেভিক ও সমাজ-গণতন্ত্রী। ১৮৮৩ সালে 'শ্রম মুক্তি' গ্রুপে যোগ দেন। ১৯০১ সাল থেকে ইস্ক্রার সম্পাদকমণ্ডলীর একজন সদস্য হন। রুশ সোশ্যাল-ডেমোক্রাটিক শ্রমিক পার্টির দ্বিতীয় কংগ্রেসের (১৯০৩) পর থেকে রাশিয়ায় মেনশেভিকবাদের অন্যতম নেতা হিসেবে নিজেকে প্রতিষ্ঠিত করেন। ১৯১৭ সালের অক্টোবর বিপ্লবের বিরোধিতা করেন এবং বিদেশে চলে যান।